marsh-mellow/hindi_wikipedia huggingface dataset:
सरकारिया आयोग का गठन भारत सरकार ने 9 जून 1983 में किया था। इसके अध्यक्ष सर्वोच्च न्यायालय के सेवानिवृत्त न्यायधीश न्यायमूर्ति रणजीत सिंह सरकारिया थे। इसका कार्य भारत के केन्द्र-राज्य सम्बन्धों से सम्बन्धित शक्ति-संतुलन पर अपनी संस्तुति देना था।

 पृष्ठभूमि 
कर्नाटक के पूर्व मुख्यमंत्री एसआर बोम्मई ने अपनी सरकार की बर्खास्तगी को 1989 में सुप्रीम कोर्ट में 
चुनौती दी थी और राज्य विधानसभा में शक्ति परीक्षण कराने के उनके आग्रह को राज्यपाल द्वारा ठुकरा देने के निर्णय पर सवाल उठाया था। सुप्रीम कोर्ट की नौ सदस्यीय एक पीठ ने बोम्मई मामले में मार्च 1994 में अपना ऐतिहासिक फैसला सुनाया और राज्यों में केंद्रीय शासन लागू करने के संदर्भ में सख्त दिशा-निर्देश तय किए।इस मामले में आयोग ने 1988 में अपनी रिपोर्ट सरकार को सौंपी तथा 247 अनुसंशाय की थी।

 आयोग की संस्तुतियाँ
न्यायमूर्ति सरकारिया ने केंद्र-राज्य संबंधों और राज्यों में संवैधानिक मशीनरी ठप हो जाने की स्थितियों की व्यापक समीक्षा की और 1988 में सौंपी गई अपनी रिपोर्ट में उन्होंने इस संदर्भ में समग्र दिशा-निर्देश सामने रखे। उन्होंने कहा कि राज्यपालों की नियुक्ति में मुख्यमंत्रियों से सलाह ली जानी चाहिए। राज्यपालों के पक्षपातपूर्ण आचरण पर अंकुश लगाने के लिए कदम उठाए जाने चाहिए। यदि चुनाव में किसी दल या गठबंधन को स्पष्ट बहुमत नहीं मिलता है तो राज्यपाल को सबसे बड़े चुनाव पूर्व गठबंधन को सरकार बनाने के लिए आमंत्रित करना चाहिए। राज्यपालों को राजभवन के लान में विधायकों की गिनती कर किसी दल या गठबंधन के बहुमत के बारे में निर्णय नहीं लेना चाहिए। बहुमत का परीक्षण राज्य विधानसभा में ही होना चाहिए। इस आयोग ने कुछ अन्य सिफारिशें भी की।

 बाहरी कड़ियाँ

श्रेणी:भारत के सरकारी आयोग
सरकारिया आयोग का गठन
अन्तरिक्ष संस्थान वह संस्थान होता है, जहाँ पर अंतरिक्ष सम्बन्धी काम होता है।

अन्तरिक्ष संस्थानों से अन्तरिक्ष में कचरे की समस्या 
विश्व के कई देशों के अन्तरिक्ष संस्थानों की सक्रिय परियोजनाओं के कारण अन्तरिक्ष में कचरे की समस्या उत्पन्न हुई है। इस पर भारत से अन्तरिक्ष में पहली बार प्रवेश करने वाले विंग कमाण्डर राकेश शर्मा का कहना है कि अब समय आ गया है कि अन्तरिक्ष में उपग्रह, प्रयोगशालाएँ और अंतरिक्ष शटल भेजने वाले देश स्थिति की गम्भीरता को समझें ताकि अरबों रुपए ख़र्च करके अन्तरिक्ष में भेजे जाने वाले मिशन नाकाम न हो और मानवीय विकास में सहायता हो। 

सन्दर्भ

श्रेणी:अंतरिक्ष परियोजना
गवर्नमेंट ई-मार्केटप्लेस () (अंग्रेजी -  -)  भारत सरकार द्वारा सचिवों के समूह की सिफारिशों के आधार पर, गवर्नमेंट ई-मार्केटप्लेस का गठन किया है जहाँ से विभिन्न सरकारी विभागों द्वारा आवश्यक सामान्य उपयोग के सामानों और सेवाओं की ऑनलाइन खरीद की जा सके।

गठन तथा उद्देश्य

गवर्नमेंट ई-मार्केटप्लेस () के गठन का लक्ष्य सार्वजनिक खरीद में पारदर्शिता, दक्षता और गति को बढ़ाना है। यह सरकारी उपभोक्ताओं की सुविधा के लिए ई-बोली प्रक्रिया, रिवर्स ई-नीलामी और मांग एकत्रीकरण के उपकरण प्रदान करता है और सरकारी खर्च के लिए सर्वोत्तम मूल्य प्राप्त करता है। भारत सरकार (व्यापार का आवंटन) नियम-१९६१ में सुधार करते हुए दिनांक ८ दिसंबर २०१७ की अधिसूचना के तहत राष्ट्रीय सार्वजनिक खरीद पोर्टल-गवर्नमेंट ई-मार्केटप्लेस का विकास, संचालन और रखरखाव को सम्मिलित किया है। सरकारी उपयोगकर्ताओं को गवर्नमेंट ई-मार्केटप्लेस () के माध्यम से खरीदारियों के लिए अधिकृत किया गया है और वित्त मंत्रालय द्वारा सामान्य वित्तीय नियम-२०१७ में एक नया नियम संख्या १४९ जोड़कर अनिवार्य बना दिया गया है।

सन्दर्भ

बाहरी कड़ियाँ
 गवर्नमेंट ई-मार्केटप्लेस () का अंग्रेजी जालस्थल

श्रेणी:भारत में सरकारी योजनाएँ
श्रेणी:डिजिटल क्रांति
श्रेणी:मंत्रालय, भारत सरकार
सरकारी उच्च विद्यालय, सहीद नगर भुबनेश्वर के केंद्रस्थल में स्थित एक सह-शिक्षा विद्यालय है। यहाँ छठवीं से दशवीं तक कक्षा में, ओड़िया भाषा में शिक्षादान किया जाता है। इस विद्यालय की स्थापना १९६८ में की गयी  थी। पहले यह एक प्राइवेट स्कुल था। १९७१ में इसे सरकारी मान्यता मिली। पुष्पा रानी प्रहराज, वर्तमान में इस विद्यालय की प्रधानाध्यापिका हैं  
 
इस विद्यालय में प्रधानाध्यापिका  के अलावा २० शिक्षक और २ अन्य कर्मचारी है। स्कूल कैंपस के अंदर एक खेल मैदान है।  स्काउट, रेड क्रॉस, इको क्लब, साइंस क्लब और सांस्कृतिक क्लब आदि की सुविधा है। वार्षिक पत्रिका "शहीद", विद्यार्थियों के सृजन कला को निखार ने  में मदद करता है। स्कूल के बच्चे विभिन्न राज्य और राष्ट्रीय स्तर के प्रतियोगिताओं में भाग ले कर  सफल हुए हैं 
270 खेल मैदान से स्कुल का दृश्य 
 
 स्रोत 

श्रेणी:शिक्षण संस्थान
इसमें सरकार द्वारा जनता के द्वारा वसूले गए टैक्स के पैसों का विभिन्न मदों पर किये गये खर्च के बारे में बताया जाता है 

सरकारी खर्च में - पुल निर्माण, सड़क निर्माण , गैस  पर सब्सिडी , सरकारी कर्मचारियों , सेना , सरकारी स्कूलों , सरकारी भवनों के निर्माण, अन्वेन्शन , परमाणु परिक्षणों , परिवहन और स्वास्थ्य सेवाओं इत्यादि पर किया गया खर्च शामिल होता है ।
भारत की जनगणना अनुसार यह गाँव, तहसील ठाकुरद्वारा, जिला मुरादाबाद, उत्तर प्रदेश में स्थित है।

सम्बंधित जनगणना कोड: 
राज्य कोड :09 
जिला कोड :135 
तहसील कोड : 00717
 गाँव कोड: 114565 

भूगोल
जनसांख्यिकी
यातायात
आदर्श स्थल
शिक्षा
इन्हें भी देखें
सन्दर्भ 

बाहरी कड़ियाँ
उत्तर प्रदेश की तहसीलों का नक्शा

श्रेणी:ठाकुरद्वारा तहसील के गाँव
सरकारी बॉन्ड या सॉवरेन बॉन्ड एक राष्ट्रीय सरकार द्वारा सरकारी खर्च का समर्थन करने के लिए जारी एक ऋण दायित्व है।  इसमें आम तौर पर आवधिक ब्याज का भुगतान करने और परिपक्वता तिथि पर अंकित मूल्य चुकाने की प्रतिबद्धता शामिल होती है, जिसे कूपन भुगतान कहा जाता है।  उदाहरण के लिए, एक बॉन्डधारक 10 साल के सरकारी बॉन्ड में 10 वार्षिक कूपन के साथ 20,000 (अंकित मूल्य कहा जाता है) का निवेश करता है;  सरकार बांडधारक को हर साल 20,000 डॉलर का 10 भुगतान करेगी।  परिपक्वता तिथि पर सरकार मूल 20,000 डॉलर वापस कर देगी।

सरकारी बांड को विदेशी मुद्रा या सरकार की घरेलू मुद्रा में मूल्यवर्गित किया जा सकता है।  कम स्थिर अर्थव्यवस्था वाले देश अधिक स्थिर अर्थव्यवस्था वाले देश (यानी एक कठिन मुद्रा) की मुद्रा में अपने बांडों को नामित करते हैं।  जब कम स्थिर अर्थव्यवस्था वाली सरकारें बांड जारी करती हैं, तो संभावना है कि वे ब्याज भुगतान करने में असमर्थ होंगी और डिफ़ॉल्ट हो सकती हैं।  सभी बांडों में एक डिफ़ॉल्ट जोखिम होता है।  अंतर्राष्ट्रीय क्रेडिट रेटिंग एजेंसियां प्रत्येक देश के बांड के लिए रेटिंग प्रदान करती हैं।  बॉन्डधारक आमतौर पर जोखिम वाले बॉन्ड से अधिक प्रतिफल की मांग करते हैं।  उदाहरण के लिए, 24 मई 2016 को, कनाडा सरकार द्वारा जारी किए गए 10-वर्षीय सरकारी बांडों ने 1.34 प्रतिफल की पेशकश की, जबकि ब्राज़ील सरकार द्वारा जारी किए गए 10-वर्षीय सरकारी बांडों ने 12.84 की उपज की पेशकश की।

जब कोई सरकार अपने कर्ज में चूक के करीब होती है, तो मीडिया अक्सर इसे एक संप्रभु ऋण संकट के रूप में संदर्भित करता है।
श्रेणी:वित्त
सरकारी मेहमान 1979 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 विनोद खन्ना - आनन्द
 अमज़द ख़ान
 रंजीत
 ओम शिवपुरी
 विजू खोटे
 सत्येन्द्र कपूर
 पदमा खन्ना
 जगदीप
 बीरबल
 बिन्दू
 विकास आनन्द - वादी वकील
 मनमोहन
 इन्द्रानी मुखर्जी
 ललिता पवार
 पॉलसन
 शिवराज - बैंक मैनेजर
 सुन्दर
 टुन टुन - बैंक कर्मचारी
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

श्रेणी:बॉलीवुड
श्रेणी:1979 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
तमिलनाडु के ऊटी शहर में वनस्पति उद्यान
वनस्पति उद्यान, ऊची भारत



तमिलनाडु के ऊटी शहर में वनस्पति उद्यान का दृश्य
सरकारी वनस्पति उद्यान, भारत के तमिलनाडु राज्य, कोयंबटूर (ऊटी) के पास, उधगमंडलम में एक वनस्पति उद्यान है, जिसे 1848 में बनाया गया था।यह समुद्र तल से 2250-2500 मीटर की ऊँचाई पर पहाड़ी की ढलान पर चढ़ता है। उद्यान की जलवायु समशीतोष्ण है, जिसमें औसतन 140 सेमी वर्षा होती है, जिसमें से अधिकांश दक्षिण-पश्चिम मानसून के दौरान होती है, जिसमें नवंबर से फरवरी तक ठंडी रातें होती हैं। अधिकतम और न्यूनतम तापमान क्रमशः 28 और 0 हैं।
इतिहास 
सरकारी वनस्पति उद्यान अर्थात उधगमंडलम की स्थापना 1848 में हुई थी। इसके वास्तुकार विलियम ग्राहम मैकाइवर थे। ट्वीडेल के मार्क्विस ने 1840 के दशक के अंत में प्रारंभिक ढांचा तैयार किया। उचित मूल्य पर सब्जियों की आपूर्ति के उद्देश्य से यूरोपीय निवासियों के बीच 3 रुपये प्रति माह की सदस्यता द्वारा इस प्रकार के उद्यानों की स्थापना की गई थी। 
प्रजातियाँ
इन बगीचों में पौधों, झाड़, फ़र्न, पेड़, हर्बल और बोन्साई पौधों की विदेशी और स्वदेशी दोनों तरह की लगभग एक हजार प्रजातियाँ पायी जाती हैं। बगीचों के केंद्र में एक जीवाश्म पेड़ का तना है जो अनुमानतः 20 मिलियन वर्ष पुराना है। बगीचों में फूलों के पौधों के साथ कई  "बागीचे", "फूलों से उगे हुए तालाब", "इतालवी शैली में फूलों और फर्न के बिस्तर", फूलों के पौधों के कई भूखंड, विभिन्न प्रकार के औषधीय पौधे इत्यादि पाये जाते हैं।
संग्रह 
वर्तमान वनस्पति उद्यान छह खंडों में विभाजित हैं : "निचला बागीचा", "नया बागीचा", "इटालियन बागीचा", "सार्वजनिक संरक्षिका", "फाउंटेन टेरेस" और "नर्सरीज़"।
पुष्प प्रदर्शनी
पहला पुष्प प्रदर्शनी कार्यक्रम वर्ष 1896 में नीलगिरी कृषि बागवानी सोसाइटी के अध्यक्ष, नीलगिरी के तत्कालीन कलेक्टर श्री जे॰एच॰ट्रेमेनहेरे द्वारा आयोजित किया गया था। सरकार ने 1980 में नीलगिरी पुष्प और फल कार्यक्रम समिति नामक एक समिति बनाकर नीलगिरी कृषि-बागवानी सोसायटी से पुष्प प्रदर्शनी अपने हाथ में ले ली। पुष्प प्रदर्शनी हर साल दुनिया भर से लगभग 150,000 पर्यटकों को आकर्षण का केंद्र बनती है। पुष्प प्रदर्शनी दो से पाँच दिनों तक आयोजित की जाती है। पहले दिन कार्यक्रम
 सन्दर्भ 

श्रेणी:भारत में वनस्पति उद्यान
श्रेणी:तमिलनाडु
श्रेणी:तमिलनाडु के संरक्षित क्षेत्र
सरकार द्वारा संचालित विद्यालयों को सरकारी विद्यालय कहा जाता है। इसे हम कई चरण में देख सकते हैं सरकार क्लास १ से लेकर और डिप्लोमा डिग्री आदि के लिए भारत में सरकारी विद्यालय की योजना बना रखी है सबसे पहले क्लास १ से ५ तक स्कूल बनाये गए जिसमें गरीब बच्चों को फ्री शिक्षा दी जाती है इसके बाद क्लास ६ से लेकर ८ क्लास तक स्कूल की व्यवस्था की हैं 

हाई स्कूल व इंटर क्लास के स्कूल में कुछ सरकारी स्कूल होते हैं कुछ प्राइवेट स्कूल होते हैं इनके अलावा सरकार जो प्राइवेट स्कूल होते हैं उनमें सरकारी अध्यापक रखकर उन स्कूल को अर्ध सरकारी स्कूल के रूप में भी चलाती है 

इसी तरीके से डिप्लोमा डिग्री कॉलेज भारत में देखने को मिलते हैं इन स्कूलों में कई सारे अन्तर देखने को मिलते हैं इन अन्तर को देखते हुए सभी स्कूलों को कई वर्गों में देखा जा सकता है ये सभी स्कूल समय समय पर प्रवेश फॉर्म भरवाते हैं आप इन में फॉर्म भरकर अपनी पदाई कर सकते हैं  और अधिक स्कूल के बारे में जानने के लिए लिस्ट व प्रोस्पेक्ट आदि इंटर नेट पर भी मिल जाते हैं 

श्रेणी:विद्यालय
श्रेणी:सरकार
श्रेणी:शिक्षा
सरकार या राज्य एजेंसी, कभी-कभी एक नियुक्त आयोग, सरकार की मशीनरी में एक स्थायी या अर्ध-स्थायी संगठन होता है जो प्रशासन जैसे विशिष्ट कार्यों की निगरानी और प्रशासन के लिए जिम्मेदार होता है।
सन्दर्भ

श्रेणी:सरकारी आयोग
अंगूठाकारफ़िल्म का पोस्टर।
सरकारू वारि पाटा () सन् 2022 की तेलुगु भाषा की एक्शन ड्रामा फ़िल्म है। इसे परशुराम ने लिखा है और निर्देशित किया है। इसमें महेश बाबू, कीर्ति सुरेश और समुथिरकानी मुख्य भूमिकाओं में हैं। यह फ़िल्म माही नामक एक फाइनेंसर और सांसद राजेंद्रनाथ के बीच संघर्ष को दर्शाती है। 

शुरुआत में इसे जनवरी 2022 में जारी किया जाना था लेकिन कोरोना महामारी के चलते इसे टाल दिया गया। अंततः इसे 12 मई 2022 को सिनेमाघरों में जारी किया गया और आलोचकों से इसे ज़्यादातर मिश्रित समीक्षाएँ मिलीं। फ़िल्म ने दुनिया भर में लगभग 200 करोड़ की कमाई की। इस हिसाब से यह वर्ष की तीसरी सबसे ज़्यादा कमाई करने वाली तेलुगु फ़िल्म बन गई।

 कहानी 
महेश "माही" (महेश बाबू) एक फाइनेंस एजेंट है। उसकी मियामी, फ्लोरिडा में माही फाइनेंस कॉरपोरेशन नाम से अपनी खुद की लोन एजेंसी है। जब उसके कर्जदार अपना कर्ज चुकाने में विफल हो जाते हैं, तो वह उनके जीवन को नरक बना देता है। इस बीच, माही की मुलाकात कलावती (कीर्ति सुरेश) से होती है। वो माही से 10 हजार अमेरिकी डॉलर और बाद में स्नातक की पढ़ाई के लिए 25 हजार अमेरिकी डॉलर उधार मांगती है। माही उसे ये रकम कर्ज़ के रूप में उधार देता है और जल्द ही कलावती से प्यार करने लगता है। हालांकि, माही को पता चलता है कि कलावती जुए की आदी है और उसने माही को कर्ज मांगने के लिए बहकाया था। जब वो कर्ज चुकाने के लिए उससे कहता है, तो वह अपने पिता राजेंद्रनाथ (समुथिरकानी) की धमकी देती है। वो विशाखापत्तनम में रहने वाले एक शक्तिशाली राज्यसभा सदस्य और उद्योगपति हैं। वो एक औद्योगिक कंपनी राजेंद्रनाथ एसोसिएट्स भी चलाते हैं।

माही पैसे वापस पाने के लिए विजाग जाता है। ऐसे राजेंद्रनाथ का गुस्सा भड़क उठता है। राजेंद्रनाथ उसे चेतावनी देता है कि वह ऋण का भुगतान नहीं करेगा। लेकिन माही पर असफल हत्या के प्रयास के बाद, राजेंद्रनाथ माही को अपने कार्यालय में बुलाता है और बताता है कि वह राशि चुका देगा। लेकिन इस शर्त के साथ कि माही को यह कहना होगा कि वह अमीर परिवारों को निशाना बनाने वाला एक घोटालेबाज है। माही सहमत हो जाता है। लेकिन इसके बजाय, वह मीडिया में कहता है कि राजेंद्रनाथ पर उसका 10,000 करोड़  बकाया है। इससे हर कोई हैरान रह जाता है। राजेंद्रनाथ फिर माही को बुलाता है और पूछता है उसने ऐसा क्यों किया। माही फिर बताता है कि उसे स्टेट बैंक की एक वरिष्ठ अधिकारी राजकुमारी से पता चला था कि राजेंद्रनाथ ने स्टेट बैंक को 10,000 करोड़ का चूना लगाया है।

सन्दर्भ

श्रेणी:2022 की फ़िल्में
श्रेणी:तेलुगू फ़िल्में
श्रेणी:भारतीय एक्शन ड्रामा फ़िल्में
सरकुना भारतीय राज्य बिहार के पटना जिले के दुल्हिनबाजार प्रखण्ड का एक गाँव है।

 भूगोल 

 जनसांख्यिकी 

 यातायात 

 आदर्श स्थल 

 शिक्षा 

 सन्दर्भ 

 बाहरी कड़ियाँ 

श्रेणी:पटना जिला के गाँव
सरकैशिया ( ; रूसी: , अरबी : ) एक प्रदेश (क्षेत्र) तथा ऐतिहासिक देश है। यह उत्तरी काकेशस क्षेत्र में कृष्ण सागर के उत्तरी-पूर्वी किनारे पर स्थित है। यह काकेशियन लोगों का प्राचीन देश है।

मध्य युग में सरकैशियावासी काकेशस पर्वतों में रहते थे। १०वीं से १३वीं शताब्दी तक सरकैशिया जार्जिया के शासन के अंतर्गत रहा, फिर कई शताब्दियों तक सरकैशिया स्वतंत्र रहा। सन् १८२९ ई. में सरकैशिया पर रूस का पूर्ण शासन कायम हुआ। फलस्वरूप लगभग पाँच लाख सरकैशियावासी टर्की और बल्गेरिया चले गए और अब केवल ९३,००० (१९५०) सरकैशियावासी रह गए हैं। इस क्षेत्र में निवास करनेवाली ही अन्य जातियों में रूसी और कॉकेशियाई जातियाँ हैं।

उच्च वर्ग के सरकैशियावासी मुसलमान हैं। सरकैशियावासी स्त्रियाँ सुंदरता के लिए प्रसिद्ध हैं और एक समय बादशाहों के हरम के लिए इनकी बड़ी चाह थी।

श्रेणी:यूरोप के प्राचीन देश
श्रेणी:एशिया के प्राचीन देश
सरकोट, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

सरकोट, थराली तहसील
सरकोट, थराली तहसील
सरकोटी भारतीय राज्य बिहार के पटना जिले के बाढ प्रखण्ड का एक गाँव है।

 भूगोल 

 जनसांख्यिकी 

 यातायात 

 आदर्श स्थल 

 शिक्षा 

 सन्दर्भ 

 बाहरी कड़ियाँ 

श्रेणी:पटना जिला के गाँव
सरकोवा  भारतीय राज्य छत्तीसगढ़ के रायगढ़ जिले के धरमजयगढ मण्डल का एक गाँव है। 

 बाहरी कड़ियाँ 
 छत्तीसगढ़
 सांस्कृतिक छत्तीसगढ
 जनजातियां
 कला
 खेल
 गोठ
 सतनाम पंथ
 छत्तीसगढ़ की विभूतियाँ

श्रेणी:रायगढ़ जिला, छत्तीसगढ़
सरक्याणा पल्ला-कफो०, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

पल्ला-कफो०, सरक्याणा, पौडी तहसील
पल्ला-कफो०, सरक्याणा, पौडी तहसील
सरक्याणा वल्ला-कफो०, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

वल्ला-कफो०, सरक्याणा, पौडी तहसील
वल्ला-कफो०, सरक्याणा, पौडी तहसील
सरखुद्दीनपुर हंडिया, इलाहाबाद, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:इलाहाबाद जिला के गाँव
सरखेज रोजा, अहमदाबाद की खुबसुरत और पौराणिक इमारतों में से एक है। 

सुल्तान अहमद शाह, जिनके नाम के उपर से शहर का नाम पडा, के शासन काल (1440-1443) के दौरान सरखेज अहमदाबाद के पास एक छोटा सा गाँव हुआ करता था। उस गाँव में एक मुस्लीम पीर शेख अहमद गट्टु गंज बक्श रहते थे। 111 साल की आयु भोगने के बाद उनका देहांत हुआ। उनकी याद में सुल्तान ने एक मकबरा बनवाया. 

15वीं शताब्दी में महमूद बेगडा ने इस मकबरे के आसपास एक महल और बीच में एक झील का निर्माण करवाया.

वर्षों बाद यह किला और मकबरा जर्जर अवस्था में खत्म हो रहे थे। बाद में गुजरात सरकार और पुरातत्व विभाग ने इस स्थल का नव निर्माण किया है।

सरखेज रोज़ा घूमने के लिए एक अच्छा स्थल है। यहाँ लोग पिकनिक मनाने भी आते हैं।

लोकप्रिय संस्कृति में
2016 की हिंदी फिल्म रईस के कुछ दृश्यों को सरखेज रोजा में शूट किया गया था।

सन्दर्भ

श्रेणी:अहमदाबाद
सरखेज () भारत के गुजरात राज्य के अहमदाबाद नगर का एक मुहल्ला है। यह मुख्यतः सरखेज रोज़ा के लिए प्रसिद्ध है जो एक वास्तुकलात्मक प्रांगण है और नगर के केन्द्र से लगभग ८ किमी दूर है।",  3,"   :  ,   ,    ,  , 2003,  9788179911068"    ,"  , . . ,  ,    ,   , 2002,  9788170229681"  ,"  . ,  ,   , 2007,  9780978951702

 इन्हें भी देखें 
 अहमदाबाद
 अहमदाबाद ज़िला

 सन्दर्भ 

श्रेणी:अहमदाबाद ज़िला
श्रेणी:अहमदाबाद में मुहल्ले
सरगम 1950 में बनी हिन्दी भाषा की फिल्म है।

 संक्षेप 
 चरित्र 
 मुख्य कलाकार 
 राज कपूर
 ओम प्रकाश
 डेविड अब्राहम
 राधाकृष्णन
 तबस्सुम

 दल 
 संगीत 
 पार्श्व गायक 
 लता मंगेशकर
 मोहम्मद रफी
 सी. रामचंद्र (पार्श्व गायक और स्कोर)
 सरस्वती राणे

 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

श्रेणी:1950 में बनी हिन्दी फ़िल्म
सरगम 1979 में बनी हिन्दी भाषा की नाट्य फिल्म है, जिसका लेखन और निर्देशन कसीनथुनी विश्वनाथ ने किया। यह उनकी पूर्व तेलुगु फिल्म सिरी सिरी मुव्वा (1976) की रीमेक थी, जिसमें जयाप्रदा ने अभिनय किया था और उन्हें दक्षिण भारत में लोकप्रिय सितारा बनाया था। उन्होंने मूक नर्तक की अपनी भूमिका को दोहराते इस फिल्म के साथ हिन्दी फिल्मों में शुरुआत की। 

फिल्म में ऋषि कपूर उनके साथी के रूप में, शशि कला उनकी सौतेली माँ के रूप में, श्रीराम लागू उनके पिता के रूप में और शक्ति कपूर, अरुणा ईरानी, असरानी उनके नृत्य शिक्षक के रूप में अभिनय किये हैं। लक्ष्मीकांत-प्यारेलाल ने यादगार गीतों की रचना की, जिन्होंने फिल्म के लिए एकमात्र फिल्मफेयर पुरस्कार जीता। आनन्द बक्शी ने गीत लिखें। मोहम्मद रफ़ी ने सभी सात गाने गाए, उनमें से तीन लता मंगेशकर के साथ थे।

 संक्षेप 
ये कहानी हेमा (जयाप्रदा) से शुरू होती है, जो जन्म से ही बोल या सुन नहीं सकती है। वो अपने शिक्षक पिता, चिंतामणि, सौतेली माँ और सौतेली बहन के साथ रहती है। हेमा के साथ उसकी सौतेली माँ हमेशा से ही गलत तरीके से बर्ताव करते रहती है। वो बाद में हेमा को बेचने की योजना भी बनाती है। वो हेमा को एक बूढ़े आदमी को बेच देती है और इसे छुपाने के लिए वो उसकी शादी उसी बूढ़े आदमी से तय कर देती है। इस कारण हेमा घर छोड़ कर भाग जाती है।

घर से भागने के बाद हेमा की मुलाक़ात राजू (ऋषि कपूर) से होती है, जो एक संगीतकार है। वो उसकी मदद करता है और उसके नृतक बनने के ख्वाब को पूरा करने में भी मदद करता है। इसी बीच हेमा को राजू से प्यार हो जाता है, पर वो तय नहीं कर पाती है कि राजू उसे स्वीकार करेगा या नहीं।

 मुख्य कलाकार 
 ऋषि कपूर  राजू
 जयाप्रदा  हेमा प्रधान 
 शशि कला  सावित्री, हेमा की सौतेली माँ 
 धीरज कुमार  सुरेश 
 रजनी शर्मा  चम्पा प्रधान 
 असरानी  गोपी 
 लीला मिश्रा  मौसी
 जानकी दास  मैने्जर
 त्रिलोक कपूर  दीनू चाचा 
 केष्टो मुखर्जी  तुषार बाबू घोष  चटर्जी 
 श्रीराम लागू  मास्टर जी चिंतामणि प्रधान 
 ओम शिवपुरी  पंडित 
 शक्ति कपूर  प्रकाश 
 अरुणा ईरानी  कुसुम 

 संगीत 
सभी गीत लोकप्रिय हुए। विशेषकर "डफली वाले डफली बजा" ने लोकप्रियता के सारे कीर्तिमान तोड़ दिये थे। ये गीत बिनाका गीत माला की 1980 की सूची पर शीर्ष पर रहा था। 

 नामांकन और पुरस्कार 

-
 "6" 1980  
 लक्ष्मीकांत-प्यारेलाल 
 फ़िल्मफ़ेयर सर्वश्रेष्ठ संगीत निर्देशक पुरस्कार
 
-
 एन॰ एन॰ सिप्पी
 फ़िल्मफ़ेयर सर्वश्रेष्ठ फ़िल्म पुरस्कार
 
-
 ऋषि कपूर 
 फ़िल्मफ़ेयर सर्वश्रेष्ठ अभिनेता पुरस्कार
 
-
 जयाप्रदा 
 फ़िल्मफ़ेयर सर्वश्रेष्ठ अभिनेत्री पुरस्कार
 
-
 असरानी 
 फ़िल्मफ़ेयर सर्वश्रेष्ठ हास्य अभिनेता पुरस्कार
 
-
 आनन्द बक्शी ("डफली वाले डफली बजा") 
 फ़िल्मफ़ेयर सर्वश्रेष्ठ गीतकार पुरस्कार
 


 बाहरी कड़ियाँ 
 

श्रेणी:1979 में बनी हिन्दी फ़िल्म
श्रेणी:लक्ष्मीकांतप्यारेलाल द्वारा संगीतबद्ध फिल्में
सरगम कौशल (जन्म 20 सितंबर 1990) एक भारतीय मॉडल और शिक्षिका हैं, जिन्होंने मिसेज इंडिया का खिताब जीता था। विश्व 2022 ।      

 व्यक्तिगत जीवन 
उनका जन्म 20 सितंबर 1990 को जम्मू और कश्मीर में जीएस कौशल और मीना कौशल के घर हुआ था।   

उन्होंने गांधी नगर जम्मू के सेंट मैरी प्रेजेंटेशन कॉन्वेंट सीनियर सेकेंडरी स्कूल में अपनी स्कूली शिक्षा पूरी की, महिला कॉलेज, जम्मू से स्नातक की उपाधि प्राप्त की और जम्मू विश्वविद्यालय से अंग्रेजी साहित्य में मास्टर डिग्री हासिल की।  उन्होंने 3 दिसंबर 2017 को आदित्य मनोहर शर्मा से शादी की  जो भारतीय नौसेना में काम करते हैं।  उसने विशाखापत्तनम में शिक्षिका के रूप में काम किया।  अपनी शादी के बाद, उन्होंने एक सौंदर्य प्रतियोगिता में प्रतिस्पर्धा करने के लिए अपने जुनून को चुना और पाया।  उनके पिता बैंक ऑफ इंडिया में एक सेवानिवृत्त मुख्य प्रबंधक हैं और उनके पति भारतीय नौसेना में लेफ्टिनेंट कमांडर हैं। 

 प्रतियोगिता 
जून 2022 में मिसेज इंडिया इंक द्वारा आयोजित पेजेंट में सरगम ने मिसेज इंडिया का खिताब जीता  2022 में श्रीमती विश्व प्रतियोगिता, उसने विभिन्न देशों के 63 प्रतियोगियों को हराया।  प्रतियोगिता लास वेगास, नेवादा में आयोजित की गई थी।  शायलिन फोर्ड, 2021 श्रीमती। दुनिया ने उन्हें ताज भेंट किया।  अंतिम प्रतियोगिता में उन्होंने गुलाबी रंग का गाउन  और सुंदर क्रिस्टल बालियां जैसी एक्सेसरीज़ पहनी थीं।  उनकी पोशाक भावना राव द्वारा डिजाइन की गई थी। 

 संदर्भ 

श्रेणी:1990 में जन्मे लोग
श्रेणी:जीवित लोग
श्रेणी:जम्मू के लोग
संगीत के सुरों का नाम सरगम दिया गया है। सरगम शब्द प्रथम चार सुरों के नामों के प्रथम अक्षर के मेल से बनाया गया है और एक प्रकार से इसे संक्षिप्तीकरण () भी कह सकते हैं। 

संगीत के मुख्य सात सुर होते हैं जिनके नाम षडज्, ऋषभ, गांधार, मध्यम, पंचम, धैवत और निषाद हैं। साधारण बोलचाल में इन्हें सा, रे, ग, म, प, ध तथा नि कहा जाता है। स्पष्ट है कि प्रथम चार सुरों के बिना मात्रा वाले अक्षरों को लेकर सरगम नाम बनाया गया है।

उपरोक्त सात मुख्य सुरों के अतिरिक्त पाँच सहायक सुर भी होते हैं जिन्हें कोमल रे, कोमल ग, तीव्र म, कोमल ध और कोमल नि कहा जाता है। इन्हीं सुरों की सहायता से संगीत की रचना की जाती है।

 उदाहरण 
 स रे ग म प ध नि स
 " जीवन की आपाधापी ": सात सुरों की सरगम! 

 सन्दर्भ 

श्रेणी:शब्दार्थ
श्रेणी:संगीत
महाराजा ईश्वरीसिंह द्वारा सन 1749 ईस्वी में बनवाया युद्ध-विजय-स्मारक: सात खण्डों की मीनार 'सरगासूली' उर्फ़ 'ईसरलाट'
कड़ी:जयपुरशहरकीसबसेऊंचीमीनार

अठारहवीं सदी में 1749 में सात खण्डों की इस भव्य जयपुर शहर की सबसे ऊंची मीनार मीनार 'ईसरलाट' उर्फ़ 'सरगासूली' का निर्माण महाराजा ईश्वरी सिंह ने जयपुर के गृहयुद्धों में विरोधी सात दुश्मनों पर अपनी तीन विजयों के बाद करवाया था।

 ईसरलाट उर्फ़ सरगासूली 

इस मीनार का निर्माण चूंकि महाराजा ईश्वरीसिंह ने कराया था, इसीलिए इसका नाम 'ईसरलाट' रखा गया ; पर 'स्वर्ग को छूती हुई सी मीनार' प्रतीत होने के कारण स्थानीय भाषा में इसे 'सरगासूली' के नाम से अधिक जाना जाता है। 'त्रिपोलिया बाजार' में दिखने वाली यह मीनार वास्तव में त्रिपोलिया में न हो कर, इसके पीछे स्थित 'आतिशबाज़ार' की दुकानों के ऊपर बनी है। परकोटा इलाके में त्रिपोलिया बाजार से दिखाई देती इस सात मंजिला अष्टकोणीय मीनार को वर्ष 1749 में राजा ईश्वरीसिंह ने दरबार के एक राजशिल्पी गणेश खोवान के नक़्शे के अनुरूप बनवाया था। 'ईसरलाट' के छोटे प्रवेश-द्वार में प्रविष्ट होने के बाद, संकरी गोलाकार सीढियां क्रमशः घूमती हुई ऊपर की ओर बढ़ती है। स्तम्भ की हर मंजिल पर एक द्वार बना है, जो मीनार की बालकनी में खुलता है। सात खण्डों में बनी इस इमारत की निर्माण-शैली राजपूत और मुगल-वास्तु-शैलियों का सम्मिश्रण है। मुगल शैली में मस्जिदों के चार कोनों पर बनने वाली मीनारों से मिलती जुलती यह वास्तुरचना, शीर्षभाग पर एक गोलाकार छतरी लिए हुए हैं। 'गुलाबी-नगर' में (यानि परकोटा इलाके के बीच स्थित होते हुए भी) इसका रंग गहरा 'पीला' है। अनेक दशकों तक इसमें जनता का प्रवेश वर्जित था- पर पर्यटन विकास के लिए अब इसे टिकट लगा कर आम दर्शक के लिए खोल दिया गया है, क्यों कि लाट के शिखर पर जो गोलाकार, अष्टकोणीय छतरी है, वहां से पुराने जयपुर शहर का नयनाभिराम नजारा दिखाई देता है। कविशिरोमणि भट्ट मथुरानाथ शास्त्री ने जयपुर वैभवम में इस स्मारक के बारे में अतिशयोक्ति अलंकार का उपयोग करते अपनी एक प्रशंसात्मक कविता में ये भाव व्यक्त किये हैं-" सोने के कलश वाली जिसकी ऊपरी गुम्बज ऊंचाई के कारण आकाश का जैसे आलिंगन कर रही है, देवताओं के साथ जैसे ईश्वर मंत्रणा करते हैं, मानो देवताओं से बातचीत के लिए, ईश्वरीसिंह जी ने जिसे इतना ऊंचा बनवाया है कि सूर्य-किरण तक जिस पर बमुश्किल पहुँच पाती है"....." संस्कृत और ब्रजभाषा के महाकवि श्रीकृष्णभट्ट कविकलानिधि ने भी अपने जयपुर पर लिखे इतिहास-काव्यग्रंथ ईश्वरविलास महाकाव्य में अन्य राजपुरुषों के अलावा ईश्वरीसिंह के भी 'जीवन-चरित्र' का वर्णन किया है।

 सरगासूली और कुछ किंवदंतियाँ

जयपुर के इतिहास से जुड़े साहित्य में इस मीनार 'ईसरलाट' से संबंधित कुछ रोचक किंवदंतियां हैं। स्थानीय लोगों में ये धारणा आमफहम है कि 'महाराजा यहां बैठ कर पास की हवेली की किसी सुन्दरी को एकटक देखा करते थे।' लेकिन यह शायद सत्य नहीं। दरअसल बूंदी, जयपुर से युद्धों में पराजित राज्यों में से एक था। वहां के ख्यातनाम चारण राजकवि थे सूर्यमल्ल मिश्रण। सूर्यमल्ल ने अपने पिंगल भाषा के काव्यग्रन्थ वंश भास्कर में जयपुर की बूंदी पर जीत से 'अप्रसन्न' जिस कविता की रचना की, उसमें यह बात लिख दी कि "राजा ईश्वरीसिंह ने सरगासूली का निर्माण अपने सेनापति हरगोविंद नाटाणी की बहुत सुन्दर बेटी को देखने के लिए कराया है।" हालांकि जयपुर-इतिहास के अनजाने पृष्ठ पढ़ कर यह जानकारी ज़रूर होती है कि 'राजा अपने सेनापति हरगोविंद की अनिंद्य रूपसी कन्या पर अनुरक्त है यह महान राजा नहीं था , नटनियो से डरता था 

 बाहरी कड़ियाँ
महाराजा ईश्वरी सिंह

श्रेणी:जयपुर के पर्यटन स्थल